Ministru kabineta rīkojuma projekta **“Par apropriācijas palielinājumu Finanšu ministrijas budžeta apakšprogrammā 41.01.00 „Iemaksas Eiropas Savienības budžetā””** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību aktu projektu anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par apropriācijas palielinājumu Finanšu ministrijas (turpmāk – FM) budžeta apakšprogrammai 41.01.00 „Iemaksas Eiropas Savienības budžetā”” (turpmāk – Ministru kabineta rīkojuma projekts) mērķis ir nodrošināt Latvijas maksājumu Eiropas Savienības (turpmāk – ES) budžetā izpildi pilnā apmērā saskaņā ar līgumiem, direktīvām, regulām un Eiropas Komisijas (turpmāk – Komisija) iemaksu pieprasījumiem ES pašu resursu sistēmā.  Ministru kabineta rīkojuma projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |  |  |
| --- | --- | --- |
| **I. Tiesību aktu projektu izstrādes nepieciešamība** | | |
| 1. | Pamatojums | Latvijas iemaksas ES budžetā tiek plānotas apakšprogrammā 41.01.00 “Iemaksas Eiropas Savienības budžetā” (turpmāk – 41.01.00 apakšprogramma), tādā veidā pildot saistības, ko Latvija kā ES dalībvalsts ir apņēmusies pildīt, iestājoties ES (t.sk. ES pašu resursu sistēmā).  Likuma “Par budžetu un finanšu vadību” 9.panta četrpadsmitās daļas 2.punkts nosaka tiesības finanšu ministram palielināt gadskārtējā valsts budžeta likumā noteikto apropriāciju ES pašu resursu palielināšanai un norēķiniem ar ES, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu.  Savukārt Likuma “Par valsts budžetu 2020. gadam” 25. pants paredz finanšu ministram atļaut veikt nepieciešamos maksājumus gadījumos, kad ES iestāžu noteiktās Latvijas iemaksas ES budžetā pārsniedz šajā likumā apstiprinātos apjomus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par valsts budžetu 2020. gadam” 41.01.00 apakšprogrammas finansējums ir plānots 317 340 000 *euro*.  Apakšprogrammas 41.01.00 mērķis ir nodrošināt Latvijas Republikas kā ES dalībvalsts saistību izpildi, piedaloties ES pašu resursu sistēmā.  Ja apakšprogrammā 41.01.00 ir nepietiekami finanšu līdzekļi līdz kārtējā gada beigām, tad Latvija nevar nodrošināt iemaksas ES budžetā pilnā apmērā.  Pamatojoties uz FM indikatīviem aprēķiniem, paredzams, ka, lai nosegtu 2020. gada ES budžeta saistības 100 % apmērā, **budžeta apakšprogrammā 41.01.00 būs nepieciešams papildu finansējums ne vairāk kā 1 300 000 *euro* apmērā.**  **Iemaksu ES budžetā ietekmējošie faktori**  Jāņem vērā, ka iemaksu apmēru ES budžetā katru gadu ietekmē vairāki faktori, kā rezultātā plānotais apmērs atšķiras no faktiskas izpildes. Iemaksu ES budžetā apmēru ietekmē šādi faktori:   * ES budžeta kopapjoms, kas nosaka izdevumu apmēru, ko dalībvalstis finansē proporcionāli to labklājības līmenim, un ES budžeta grozījumi, ar kuru palīdzību ES budžeta kopapjoms var tikt mainīts; * ES budžeta grozījumu apstiprināšanas gaita. Ja ES budžeta grozījumi tiek apstiprināti tekošā gada beigās, tie var faktiski (pēc naudas plūsmas) ietekmēt nākamā gada maksājumus ES budžetā; * Latvijas izaugsmes rādītāji un to izmaiņas, ņemot vērā, ka ES izdevumus dalībvalstis finansē proporcionāli to labklājības līmenim; * citu ES budžeta ieņēmumu apmērs (iekasētās soda naudas, kavējumu procenti, iepriekšējā gada ES budžeta izpildes pārpalikums u.tml.); * korekcijas maksājuma apmērs, kas tiek veikts, balstoties uz faktiskajiem pievienotās vērtības nodokļa (turpmāk – PVN) un nacionālā kopienākuma (turpmāk – NKI) bāzes apjomiem par iepriekšējiem saimnieciskajiem gadiem. Tam var būt gan iemaksas samazinoša, gan iemaksas palielinoša ietekme; * ES dalībvalstu fondu līdzekļu apguves apjomu novirze no plānotajiem apjomiem. Ja dalībvalstis nespēj apgūt ES fondu līdzekļus 100% apmērā atbilstoši plānotajam, tad veidojas budžetā pārpalikums, kā rezultātā iemaksas ES budžetā samazinās un otrādi.   Jāatzīmē, ka ES iemaksu plānošanu tāpat kā iepriekšējos gados arī 2020. gadā pavadīja ļoti liela nenoteiktība. Tikai gada beigās ir iespējams novērtēt provizoriskos faktiskos maksājumus iepretim iepriekš plānotajam.  2020. gada ES budžetam Komisija kopumā ir publicējusi 10 budžeta grozījumus. Dēļ 2019. gada ES budžeta izpildes pārpalikuma, atjaunoto makroekonomisko prognožu apstiprināšanas, u.c. faktoriem, ES budžetā kopumā un līdz ar to Latvijai paredzētās pašu resursu iemaksas 2020. gada ES budžetā samazinājās. Vienlaikus 2020. gadā ir bijuši citi budžeta grozījumi saistībā ar Covid-19 izraisīto krīzi, atbalsta sniegšanu bēgļiem un uzņemošajām kopienām, kā arī reģionu iedzīvotājiem, kurus ir piemeklējušas dabas katastrofas u.c., kas tieši pretēji palielināja iemaksas ES budžetā, tādējādi gada laikā līdzsvarojot dalībvalstu iemaksas ES budžetā.  **Pamatojums apropriāciju palielinājumam**  Kā jau iepriekš tika minēts, 2020. gads ir bijis bagāts ar ES budžeta grozījumiem, kas nozīmē to, ka gada griezumā Latvijas iemaksu apjoms ES budžetā ir mainījies vairākas reizes.  Sākotnēji FM prognozēja, ka 2020. gadā Latvijas iemaksas ES budžetā kopumā būs 317,34 milj. EUR apmērā, bet, tuvojoties gada noslēgumam, kad ir iespējams precīzāk novērtēt faktisko iemaksu apjomu, prognozē varētu palielināties maksimāli par 0,41% salīdzinājumā pret sākotnējo prognozi. Kā rezultātā faktiskā izpilde pret plānoto 2020. gadā būtu 100,41%.  Lai arī novirze no sākotnēji plānotā iemaksu apjoma nav liela, tomēr var secināt, ka galvenais iemesls, kāpēc nepieciešams apropriāciju palielinājums apakšprogrammai 41.01.00 2020. gadā, ir iepriekš neparedzētu apstākļu (Covid-19 pandēmija) ierosināti ES budžeta grozījumi, kuriem bija iemaksu palielinoša ietekme.  Kopumā 2020. gadā vēl ir atlikuši trīs maksājumi ES budžetā:   1. Pašu resursu maksājums, kurā iekļauta ir iemaksa par NKI pašu resursu, PVN pašu resursu un Apvienotās Karalistes korekciju un citām dalībvalstīm budžeta līdzsvarošanai piešķirtajām atlaidēm (jāiemaksā ES budžetā š.g. 1. decembrī); 2. Maksājums par Latvijas Bankā atvērtajam Komisijas kontam piemērotās negatīvās procentu summas kompensēšanu (jāiemaksā ES budžetā š.g. 1. decembrī); 3. Tradicionālo pašu resursu (turpmāk – TPR) maksājums (jāiemaksā ES budžetā līdz š.g. 21. decembrim).   Par abām iemaksām, kas jāveic 1. decembrī, maksājumu rīkojumu vēstules ir sagatavotas un iesniegtas izpildītājiem, līdz ar to summas ir rezervētas.  Balstoties uz veiktajiem aprēķiniem, uz 2. decembri apakšprogrammas 41.01.00 pieejamais atlikums būtu aptuveni 2,55 milj. EUR, kas ir nepietiekams apjoms, lai veiktu atlikušo TPR maksājumu decembrī pilnā apmērā. Faktiskais TPR maksājuma apjoms būs zināms š.g. decembra vidū, ko FM paziņo Valsts ieņēmumu dienesta Muitas pārvalde.  Ņemot vērā, ka faktiskais TPR maksājuma apjoms vēl nav zināms, tad aprēķinātais apropriāciju iztrūkuma apmērs balstās uz FM prognozi, kuras pamatā ir vēsturisko datu analīze.  Apskatot pēdējo trīs gadu (2017.-2019.g.) TPR iemaksu ES budžetā datus 3. un 4. ceturksnī, var novērot, ka 4. ceturksnī TPR iemaksas ir bijušas vidēji par 16% lielākas nekā 3. ceturksnī. Savukārt, ja salīdzina TPR iemaksu decembrī un novembrī, tad decembrī pēdējo trīs gadu laikā TPR iemaksas ir bijušas vidēji par 12% lielākas nekā novembrī.  FM nav pamata apgalvot, ka 2020. gads TPR maksājumu vispārējo tendenču ziņā būs krasi atšķirīgāks kā pēdējie 3 gadi, tāpēc mēnešu un ceturkšņu griezumā proporciju un pieaugumu datiem ir jābūt ļoti līdzīgiem, kā tas ir bijis 2017.-2019.g. Līdz ar to, balstoties uz vēsturiskajiem datiem un FM pieņēmumiem, FM ir novērtējusi, ka iztrūkuma apmērs, lai veiktu atlikušo TPR maksājumu 100% apmērā, varētu būt diapazonā no 900 000 līdz 1 300 000 EUR.  Ņemot vērā iepriekš minēto, FM ir sagatavojusi Ministru kabineta rīkojuma projektu, kas paredz palielināt apropriāciju 41.01.00 apakšprogrammā 1 300 000 *euro*, lai būtu iespējams veikt TPR maksājumu ES 2020. gada budžetā pilnā apmērā.  Ja netiks palielināta apropriācija, tad netiks nodrošināta iemaksu ES budžetā sagatavošana un veikšana pilnā apmērā š.g. decembrī, kā rezultātā tiks aprēķināti kavējuma procenti par savlaicīgi Komisijas kontā nepārskaitītu pašu resursu maksājumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021. gads | | 2022. gads | | 2023. gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **317 340 000** | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **317 340 000** | 0 | 0 | 0 | 0 | 0 | 0 |
| *Apakšprogramma 41.01.00 “Iemaksas Eiropas Savienības budžetā”* | ***317 340 000*** | 0 | 0 | 0 | 0 |  | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **317 340 000** | **1 300 000** | 0 | 0 | 0 | 0 | 0 |
| 2.1. valsts pamatbudžets | **317 340 000** | **1 300 000** | 0 | 0 | 0 | 0 | 0 |
| *Apakšprogramma 41.01.00 “Iemaksas Eiropas Savienības budžetā”* | ***317 340 000*** | ***1 300 000*** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | **-1 300 000** | 0 | 0 | 0 | 0 | 0 |
| 3.1. valsts pamatbudžets | 0 | **-1 300 000** | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | **-1 300 000** | X | 0 | X | 0 | 0 |
| 5.1. valsts pamatbudžets | **-1 300 000** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  | | --- | --- | | **41.01.00 apakšprogrammas papildu nepieciešamā finansējuma aprēķins** | | | Apakšprogrammas apropriāciju atlikums uz š.g. 2.decembri | **2 550 130** | | Prognozētais minimālais TPR maksājums decembrī | **3 459 010** | | Prognozētais maksimālais TPR maksājums decembrī | **3 850 130** | | Prognozētais minimālais apakšprogrammas apropriāciju iztrūkums | **908 880** | | Prognozētais maksimālais apakšprogrammas apropriāciju iztrūkums | **1 300 000** | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | | |
| 8. Cita informācija | Nav | | | | | | | |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministrs J.Reirs

Līva, 67083822

[evija.liva@fm.gov.lv](mailto:evija.liva@fm.gov.lv)